
 29.5.2014
 BG
 Официален вестник на Европейския съюз
 L 161/3
 СПОРАЗУМЕНИЕ ЗА АСОЦИИРАНЕ
 между Европейския съюз и неговите държави членки, от една страна, и Украйна, от друга страна
 ПРЕАМБЮЛ
 КРАЛСТВО БЕЛГИЯ,
 РЕПУБЛИКА БЪЛГАРИЯ,
 ЧЕШКАТА РЕПУБЛИКА,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ЕСТОНИЯ,
 ИРЛАНДИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 РЕПУБЛИКА ХЪРВАТИЯ
 ИТАЛИАНСКАТА РЕПУБЛИКА,
 РЕПУБЛИКА КИПЪР,
 РЕПУБЛИКА ЛАТВИЯ,
 РЕПУБЛИКА ЛИТВА,
 ВЕЛИКОТО ХЕРЦОГСТВО ЛЮКСЕМБУРГ,
 УНГАРИЯ,
 РЕПУБЛИКА МАЛТА,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 РЕПУБЛИКА ПОЛША,
 ПОРТУГАЛСКАТА РЕПУБЛИКА,
 РУМЪНИЯ,
 РЕПУБЛИКА СЛОВЕНИЯ,
 СЛОВАШКАТА РЕПУБЛИКА,
 РЕПУБЛИКА ФИНЛАНДИЯ,
 КРАЛСТВО ШВЕЦИЯ,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 договарящи страни по Договора за Европейския съюз и Договора за функционирането на Европейския съюз, наричани по-нататък „държавите членки“,
 ЕВРОПЕЙСКИЯТ СЪЮЗ, наричан по-нататък „Съюзът“ или „ЕС“,
 и
 ЕВРОПЕЙСКАТА ОБЩНОСТ ЗА АТОМНА ЕНЕРГИЯ, наричана по-нататък „ЕВРАТОМ“,
 от една страна, и
 УКРАЙНА,
 от друга страна,
 наричани заедно по-нататък „страните“,
 КАТО ВЗЕМАТ ПРЕДВИД тесните исторически отношения и все по-близките връзки между страните, както и желанието им да укрепят и разширят отношенията си по един амбициозен и новаторски начин,
 РЕШЕНИ да поддържат тесни и трайни взаимоотношения, основани на общи ценности, а именно зачитането на демократичните принципи, върховенството на закона, доброто управление, правата на човека и основните свободи, включително правата на лицата, принадлежащи към национални малцинства, недискриминацията на лицата, принадлежащи към малцинствата и зачитането на разнообразието човешкото достойнство, и на ангажимента по отношение на принципите на свободната пазарна икономика, които ще улеснят участието на Украйна в европейските политики,
 КАТО ПРИЗНАВАТ, че Украйна като европейска държава, споделя обща история и общи ценности с държавите — членки на Европейския съюз (ЕС) и е поела ангажимент да насърчава тези ценности,
 КАТО ОТБЕЛЯЗВАТ значимостта, която Украйна придава на своята европейска идентичност,
 КАТО ВЗЕМАТ ПРЕДВИД силната обществена подкрепа в Украйна за европейския избор на страната,
 КАТО ПОТВЪРЖДАВАТ, че Европейският съюз отчита европейските стремежи на Украйна и приветства нейния европейски избор, включително ангажимента ѝ да изгради широка и устойчива демокрация и пазарна икономика,
 КАТО ПРИЗНАВАТ, че общите ценности, на които се основава Европейският съюз, а именно демокрацията, зачитането на правата на човека и на основните свободи, и на върховенството на закона са също така основни елементи от настоящото споразумение,
 КАТО ПРИЗНАВАТ, че политическото асоцииране и икономическата интеграция на Украйна с Европейския съюз ще зависи от напредъка по изпълнението на настоящото споразумение и от резултатите на Украйна за гарантиране на зачитането на общите ценности, както и от напредъка по постигане на сближаване с политическата, икономическата и законодателната област на ЕС,
 РЕШЕНИ да спазват всички принципи и разпоредби на Устава на ООН, Организацията за сигурност и сътрудничество в Европа (ОССЕ), по-специално Заключителния акт от Хелзинки от 1975 г. на Съвещанието за сигурност и сътрудничество в Европа, заключителните документи от конференциите в Мадрид и Виена съответно от 1991 и 1992 г., Парижката харта за Нова Европа от 1990 г., Всеобщата декларация за правата на човека на Организацията на обединените нации от 1948 г. и Конвенцията на Съвета на Европа за защита на правата на човека и основните свободи от 1950 г.,
 КАТО ЖЕЛАЯТ да укрепят международния мир и сигурност, както и да се ангажират в ефективно многостранно